JayJayThrowThrow/commonwealth-wiki-mix huggingface dataset:
जगदम्बा कुमारीदेवी राणा

thumb|साझा यातायात|साझा यातायत परिसर पुल्चोक मा रानी जगदम्बा कुमारीदेवी राणाको अर्धकदको प्रतिमा जहाँ उनले २२ रोपनी जमिन् दान गरेकी थिइन्
जगदम्बा कुमारीदेवी राणा (वि.सं. १९७५ - वि.सं. २०४५) लाई रानी जगदम्बा भनेर पनि चिनिन्छ। उनी मेजर जनरल मदनशमशेर जबराकी पत्नी हुन्। उनकै नाममा जगदम्बाश्री पुरस्कार स्थापना भएको हो।
जन्म

वि.सं. १९७५ साल साउन गुरूपूर्णिमाका दिन भारतको उत्तर प्रदेश बलरामपुरमा जगदम्बाकुमारीको जन्म भएको थियो। उनको विवाह लेफि्टनेन्ट जर्नेल मदनशमशेर जबरासँग भएको थियो। वि.सं. २०१० म मदनशमशेरको बनारसमा निधन भयो। त्यसपछि रानी जगदम्बाले वि.सं. २०११मा ललितपुर जिल्लाको पुल्चोकमा मदन मेमोरियल गर्ल्स हाईस्कूल (हाल मदन स्मारक विद्यालय)को स्थापना गरी २६ रोपनी जग्गामा, दुइवटा भवन र नगद पाँच लाख रूपैयाँ दिईन्।
जीवन

उनी लेफ्टिनेन्ट जर्नेल मदनशमशेर जबराकी पत्नी हुन्। वि.सं. २०१० म मदनशमशेरको बनारसमा निधन भयो । त्यसपछि रानी जगदम्बाले वि.सं. २०११ मा ललितपुर जिल्लाको पुल्चोकमा मदन मेमोरियल गल्र्स हाईस्कूल (हाल मदन स्मारक विद्यालय) को स्थापना गरी २६ रोपनी जग्गामा, दुइवटा भवन र नगद पाँच लाख रुपैयाँ दिनुभयो । यसरी सामाजिक कामको थालनी भएको हो ।
योगदान

वि.सं. २०१२मा मदन पुरस्कार गुठीको स्थापना, वि.सं. २०१३मा मदन पुरस्कार पुस्तकालय स्थापना गर्न नगद तथा जिन्सी अनुदान, २०१६ साल कलकत्ताको मेडिकल कलेजहरूमा अनुदान दिई दुई नेपाली सिटको व्यवस्था र सोको सञ्चालन कार्य मदन पुरस्कार गुठीको जिम्मामा छ। २०१७ सालमा जगदम्बा कृषि कलेज तथा अनुसन्धान केन्द्र स्थापनार्थ आफ्नो पुल्चोकस्थित श्रीमहल घर-जग्गा श्री ५को सरकारलाई अनुदान, अन्य थुप्रै सङ्घ-संस्थाहरूको स्थापना र अनुदान गरी नेपाली वाङ्मय, सामाजिक सेवा, धर्म, आदि क्षेत्रमा श्री रानी जगदम्बाकुमारीको योगदान रहेको पाइन्छ। उनका नाममा मदन पुरस्कार गुठीले जगदम्बाश्री पुरस्कार स्थापना गरेको छ र वर्षेनि प्रदान गर्दै आएको छ।
*वि.सं. २०११ मा ललितपुर जिल्लाको पुल्चोकमा मदन मेमोरियल गर्ल्स हाईस्कूल (हाल मदन स्मारक विद्यालय) को स्थापना
*वि.सं. २०१२ मा मदन पुरस्कार गुठीको स्थापना
*वि.सं. २०१३ मा मदन पुरस्कार पुस्तकालय स्थापना
*२०१७ सालमा जगदम्बा कृषि कलेज तथा अनुसन्धान केन्द्र स्थापनार्थ आफ्नो पुल्चोकस्थित श्रीमहल घर-जग्गा श्री ५ को सरकारलाई अनुदान
उनले अन्य थुप्रै सङ्घ-संस्थाहरूको स्थापना र अनुदान गरी नेपाली वाङ्मय, सामाजिक सेवा, धर्म, आदि क्षेत्रमा योगदान गरेकी छन् । उनका नाममा मदन पुरस्कार गुठीले जगदम्बाश्री पुरस्कार स्थापना गरेको छ।
सन्दर्भ

श्रेणी:सन् १९१८ मा जन्म
त्रिभुवन विश्वविद्यालय केन्द्रीय पुस्तकालय

त्रिभुवन विश्वविद्यालय किर्तिपुरमा अवस्थित त्रिवि केन्द्रीय पुस्तकालय देशकै सवभन्दा ठुलो पुस्तकालय हो । यसको स्थापना वि सं २०१६ सालमा भएको हो । जम्मा १२०० सङग्रहबाट सुरूवात भएको यस पुस्तकालयमा हाल ३ लाख ५० हजार भन्दा बढि सङग्रह छन् ।

त्रिवि केन्द्रीय पुस्तकालयमा रहेका महत्त्वपुर्ण सङग्रहहरू
#अभिलेख सङ्कलन
#श्रव्य दृश्य सङ्कलन
#साधारण सङ्कलन
#माईक्रोफिल्म सङ्कलन
#नेपाल सङ्कलन
#नेपाली पत्रिका सङ्कलन
#दुर्लभ किताब सङ्कलन
#अनुसन्धान पत्रिका सङ्कलन
#सिंह सङ्कलन
#सन्दर्भ सङ्कलन
#पाठ्यपुस्तक सङ्कलन
#संयुक्त राष्ट्र सङ्घ सामग्री (Depository) सङकलन
सन्दर्भ सामग्रीहरू
बाह्य कडीहरू

श्रेणी:नेपालका पुस्तकालयहरू
संविधान सभा निर्वाचन, २०६४

नेपालमा वि.सं २०६४ साल चैत्र २८ गते संविधान सभाको पहिलो निर्वाचन सम्पन्न भएको थियो। संविधान सभाले नयाँ संविधानको मस्यौदा तयार गर्ने योजना बनाएको थियो र यसैले अन्य कुराहरूका साथै सङ्घीयताको विषयमा निर्णय गर्ने योजना बनाइएको थियो। योग्य मतदाताको सङ्ख्या करिब १ करोड ७५ लाख थियो। संविधान सभाको कार्यकाल मूलतः दुई वर्षको हुने तय भएको थियो।

नेपाल कम्युनिष्ट पार्टी (माओवादी) ले ५७५ मध्ये २२० सिट जितेर निर्वाचनमा प्रथम स्थान हासिल गरेको थियो र संविधान सभाको सबैभन्दा ठूलो दल बनेको थियो। त्यसपछि नेपाली काङ्ग्रेसले ११० र नेपाल कम्युनिष्ट पार्टी (एकीकृत मार्क्सवादी–लेनिनवादी)ले १०३ सिट प्राप्त गरेको थिए। महिनौको सत्ता साझेदारी र छलफलपछि नेकपा (माओवादी केन्द्र)का अध्यक्ष प्रचण्ड २०६५ भदौ २ गते नेपालको प्रधानमन्त्रीमा निर्वाचित भएका थिए। नयाँ संविधान निर्माण गर्न असफल भएपछि संविधान सभाको मूल कार्यावधि २०६९ जेठ १५ गते विघटन गरी चार वर्षको म्याद थप गरिएको थियो।
नतिजा


सन्दर्भ सामग्रीहरू
बाह्य कडीहरू

* निर्वाचन आयोग, नेपाल


श्रेणी:नेपालका निर्वाचनहरू
श्रेणी:नेपालमा भएका निर्वाचनहरू
नेपालको प्रमाणिक समय

नेपाली समय, नेपाललाई जनाउने समय क्षेत्र हो। यो समय UTC+५:४५ ले अगाडि छ जुन विश्वमा भएका अरू समय क्षेत्रहरू भन्दा भिन्न छ। नेपाल र न्यूजिल्याण्डको च्याटहम् समय क्षेत्र, विश्वका दुई यस्ता ठाउँ हुन् जहाँ १ घण्टा वा १.५ घण्टाको समय भिन्नता छैन। च्याटहम् समय क्षेत्र UTC+१२:४५ले अगाडि छ। ग्रिनविच मिन समय(GMT) भन्दा नेपाल को प्रमाणिक समय ५ घण्टा ४५ मिनेट ले छिटो छ । यो समय लाई नेपाल को आधिकारीक समय को रूपमा वि.सं. २०४२ साल बैशाख १ गतेबाट गौरीशंकर हिमाल लाई आधार मानेर राखिएको हो, जुन ८६° १५' पुर्वि देशान्तर मा पर्दछ।
बाह्य कडीहरू

श्रेणी:समय क्षेत्र काठमाडौं
नोक गुफा

नोक गुफा चितवन जिल्लाको राप्ती नगरपालिकाको दुर्गम पहाडी क्षेत्र लोथरमा रहेको प्राचीन तथा ऐतिहासिक महत्त्वको गुफा हो। कामेनचुलीको उत्तरफेदीमा करिब १५५० मिटरको उचाइमा रहेको यो गुफाभित्र दुईवटा प्वाल छन्। ती प्वालमध्ये तल्लो प्वालबाट खोला बगिरहेको छ भने माथिल्लो प्वालमा गुफा प्रवेश गर्ने बाटो छ।
पर्यटन

गुफाभित्र हिन्दू देवीदेवताका मूर्तिहरू, बत्ती बाल्ने पाला, अष्टनाग, शङ्ख, नागबेली, मन्दिर, तुलसीमठजस्ता कलात्मक आकृतिहरू रहेका छन्। यस गुफालाई चितवन जिल्लाको ४० पर्यटकीय गन्तव्यस्थलको रूपमा पहिचान गरिएको छ।
सन्दर्भ सामग्रीहरू
बाह्य कडीहरू

श्रेणी:नेपालका गुफाहरू
जनआन्दोलन २ का सहिदहरू

राजा ज्ञानेन्द्रले कायम गरेको प्रत्यक्ष शासन विरुद्ध नेपालमा २०६२ चैत २२ देखि २०६३ वैशाख ११ सम्म नेपाली जनताको ब्यापक सहभागीतामा जनआन्दोलन २ भएको थियो। उक्त शान्तीपूर्ण आन्दोलनका क्रममा २० जनाले सहादत पाए। झापामा राजन गिरी र सुरज विश्वास मारिदा अरु दुई जना मारिएका थिए। ती अज्ञातबाहेक शाही सरकारको विरोधका क्रममा त्यसअघि मारिएकालाई समेत यसै सूचीमा राखि जनआन्दोलन २ का कूल शहिद २५ भएको सरकारले बताएको छ। हामीले जनआन्दोलन-२ का क्रममा मारिएका र पहिचान खुलेका १८को नाम यहाँ दिएका छौं -
१. दर्शनलाल यादव (सप्तरी)
२. भीमसेन दाहाल (काभ्रे)
३. तुलसी क्षेत्री (चितवन)
४. शिवहरी कुँवर (काभ्रे)
५. विष्णु पाण्डे (नवलपरासी)
६. हिरालाल गौतम (बारा)
७. सेतु विक (बाँके)
८. राजन गिरी (चन्द्रगढी)
९. सुरज विश्वास (झापा)
१०. यामलाल लामिछाने (बर्दिया)
११. वासुदेव घिमिरे (काठमाडौँ)
१२. दीपक विश्वकर्मा (सोलुखुम्बु नेचा बतासे-९ नाम्लो गाउँ)
१३. सगुन ताम्राकार (काभ्रे)
१४. गोविन्दनाथ शर्मा (पर्वत)
१५. प्रद्युम्न खड्का (काठमाडौँ, स्युचाटार)
१६. जहाँगिर खान (भारतको बिहार राज्य, सीतामढी जिल्ला, शिवनगर-६ हस्पिटल रोड)
१७. अनिलकुमार लामा (काभ्रेको नांग्रेगर्चे सोमपति)
१८. चन्द्र बयलकोटी (विदुर नगरपालिका-७, लामाटार)

जनआन्दोलन २ का १९ दिनबाहेक त्यसअघि सहादत प्राप्त अन्य ६ शहिद -
१९. देवीलाल पौडेल (विचारी चौतारा, स्याङ्जा)
२०. उमेशचन्द्र थापा (दाङ)
२१. होरीलाल राना चौधरी (कैलाली)
२२. प्रा. हरिराज अधिकारी (दाङ)
२३. लालबहादुर बिष्ट (डोटी)
२४. चक्रराज/चक्रधर जोशी (डोटी)
२५. ताहिर अन्सारी (रौतहट)

श्रेणी:नेपाली सहिदहरू
२०६२/६३ सालको जनआन्दोलनका क्रममा मुलुकभर सहादत प्राप्त गरेका २६ जनालाई शहीद घोषणा गरियो ।
अमरापुरी

नेपालको पूर्व प्रशासनिक विभाजन अनुसार, पश्चिमाञ्चल विकास क्षेत्रको लुम्बिनी अञ्चल, नवलपरासी जिल्लामा अवस्थित एक गाविस थियो।
एघारौँ राष्ट्रिय जनगणना २०६८मा यहाँको जनसङ्ख्या ८७६२ रहेको थियो जसमध्ये ४०३९ पुरुष र ४७२३ महिला रहेका थिए भने यहाँ १९७९ घरधुरी रहेको थियो। यो हाल गैँडाकोट नगरपालिकामा पर्दछ।

यसको साविकको १-२ वडाहरू गैँडाकोट नगरपालिकाको वडा नम्बर १४ हो, ३-५ वडाहरू वडा नम्बर १५, ६-७ वडाहरू वडा नम्बर १६ र ८-९ वडाहरू वडा नम्बर १७ हो।
सन्दर्भ सामग्रीहरू

श्रेणी:नवलपरासी (बर्दघाट सुस्ता पूर्व) जिल्लाका ठाउँहरू
राजापूर (लोकसभा क्षेत्र)

राजापूर महाराष्ट्र, भारतमा एउटा लोकसभा संसद क्षेत्र हो ।
संसद सदस्य

*१९५७: नाथ पै, प्रजा समाजवादी पार्टी
*१९६२: नाथ पै, प्रजा समाजवादी पार्टी
*१९६७: नाथ पै, प्रजा समाजवादी पार्टी
*१९७१: मधु दंडवते, प्रजा समाजवादी पार्टी
*१९७७: मधु दंडवते, जनता पार्टी
*१९८०: मधु दंडवते, जनता पार्टी
*१९८४: मधु दंडवते, जनता पार्टी
*१९८९: मधु दंडवते, जनता दल
*१९९१: सुधीर सावंत, भारतीय राष्ट्रिय काँग्रेस
*१९९६: सुरेश प्रभु, शिवसेना
*१९९८: सुरेश प्रभु, शिवसेना
*१९९९: सुरेश प्रभु, शिवसेना
*२००४: सुरेश प्रभु, शिवसेना
२००४को निर्वाचन

श्रेणी:लोकसभा क्षेत्र
त्रिपिटक

त्रिपिटक विनय पिटक, सुत्र पिटक र अभिधर्म पिटक गरी बौद्ध धर्मको तीन पिटक ग्रन्थहरूको सामुहिक नाम हो।
ग्रन्थ विभाजन

त्रिपिटकलाई तीन भागमा विभाजन गरिएको छ: विनय पिटक, सुत्र पिटक र अभिधर्म पिटक। यिनीहरूको विस्तार यस प्रकार छ-
विनय पिटक

*सुत्तविभङ्ग (पाराजिक, पाचित्तिय)
*खन्धक (महावग्ग, चुल्लवग्ग)
*परिवार
*पातिमोक्ख
सुत्र पिटक

*दीघ निकाय
*मज्झिम निकाय
*संयुत्त निकाय
*अङ्गुत्तर निकाय
*खुद्दकनिकाय
**खुद्दक पाठ
**धम्मपद
**उदान
**इतिवुत्तक
**सुत्तनिपात
**विमानवत्थु
**पेतवत्थु
**थेरगाथा
**थेरीगाथा
**जातक
**निद्देस
**पटिसंभिदामग्ग
**अपदान
**बुद्धवंस
**चरियापिटक
अभिधर्म पिटक

*धम्मसङ्गणि
*विभङ्ग
*धातुकथा
*पुग्गलपञ्ञति
*कथावत्थु
*यमक
*पट्ठान
स्रोत

श्रेणी:बौद्ध धर्म
मुटु

मुटु मानव लगायत भर्टेब्रेट (ढाड भएका) प्राणीहरूको शरीरको एक अङ्ग हो। यस अङ्ग शरीरको रक्त सञ्चालन प्रक्रियासँग सम्बन्धित छ । मुटु मानव तथा अन्य जनावरमा भएको पेशी अङ्ग हो, जसले रक्तनली मार्फत सञ्चार प्रणालीमा रगत पम्प गर्ने काम गर्छ । एक दिनमा मुटु झंडै १ लाख पटक धडकिंछ।

सामान्यतः एउटा वयस्क मानिसको मुटुको तौल ९ देखि ११ औन्स हुन्छ। सम्भवतः मानिसको शरीरको सबैभन्दा बलियो अङ्ग नै मुटु हुनुपर्छ। यसले एक घण्टामा करिब ३ हजार पौण्ड तौल उठाउन लाग्ने बराबरको शक्ति पैदा गर्छ। यो शक्ति एउटा सानो खालको कारलाई जमीनबाट १ फुटमाथि उठाउन पर्याप्त हुन्छ। मानिसको मुटु कति बलियो हुन्छ भने यसले रगतको छिर्कालाई ३० फिट परसम्म फ्याँक्न सक्छ।एक दिनमा मुटुले करिब २ हजार ग्यालन रगत पम्प गर्छ। औसत आयुलाई ७० वर्ष मान्ने हो भने मुटुले जीवनभरमा करिब ५१ मिलियन ग्यालन रगत पम्प गर्ने गर्छ। मुटुमा चारवटा भाग हुन्छन्, जसमा दुईवटा अउरिकल र दुईवटा भेन्ट्रिकल हुन्छन।

गर्भाधान भएको करिब ८ हप्ताभित्रमै मानिसको मुटु विकसित भइसकेको हुन्छ। जबकि त्यो बेलामा भ्रूण करिब १ इन्च मात्र लामो हुन्छ। अझ गर्भाधानको ४ हप्तादेखि नै भू्रणको मुटु पनि धड्कन सुरू भइसकेको हुन्छ भनी वैज्ञानिकहरू मान्दछन्।मुटुएउटा शंक्तिशाली मांसपेशिक अङ्ग हो। यो शरीरमा छातीभित्र दुई फोक्सोको बीचमा रहेको हुन्छ। मुटुलाई एउटा पातलो झिल्लीले घेरिएको हुन्छ, जसलाई "पेरिकार्डिम"भनिन्छ।
इतिहास

पहिलो ओपन हार्ट सर्जरी सन् १८९३मा डा. डानियर हल विलियमले गरेका थिए।सन् १९६७मा दक्षिण अफ्रिकाको केप टाउनमा पहिलो पटक मुटुको सफल प्रत्यारोपण गर्ने काम सम्पन्न भएको थियो।
सन्दर्भ सामग्री
बाह्य सुत्र

*अष्ट्रेलियामा नेपाली डाक्टर कुमुद धितालको ‘अद्भुत सफलता’

श्रेणी:एनाटोमी
स्वतन्त्र सामग्री

Apps-Video Game-3D game-2D game ले आजको समयमा धेरै महत्त्व खेलेको देखिन्छ| यि गेम हरूमा सबैको महत्त्व उतिकै नै छ|
हामी गेम खेल्छौ| या Candy crush होस्
,या Temple run होस्, या Car Driving होस्,या कुनै Talking Tom|
यी गेमहरू 3D/Video game मा पर्दछन| यी गेमहरूले मासिक रूपमा करोडौले आम्दानी गर्छन|
जस्तै गेम बनाईयो र नेटमा राख्यो....
१५००० ले डाउनलोड गरे र ३०००ले अपडेट पनि गरे भने २रू का दरले ३७हजार कमाईयो|

सोच्नुहोस त महिनौ खटेर त १२००० मात्र कम्तिमा कमाउन सकिन्छ भने गेम/सफ्टवेयर बनाएर बेचे कम्तिमा २०/२७/३५हजार हुन्छ|

यसको लागि अहिले बजारमा एउटै खाले मोबाइल छैनन कोही एन्ड्रोईड,टिजन,आईप्याड,जाभा आदी छन| त्यसैले सोही प्ल्याटीफर्मको जरूरत पर्छ|

गेम/एप्स बनाउन उक्त किसिम सिप पनि चाहिन्छ नत्र मालवेयर\भाईरस सम्बन्धी डर हुन्छ|सिप सिकेको छ भने एप्सको लागि ईन्टनेटमा एप्स बनाएनी हुन्छ नत्र Android studioबाट बनाऊने र गेमको लागि थुप्रै छन जस्तै Unity, Game tool,googleबाट game बनाउने आदी
सन्दर्भ सामग्रीहरू

श्रेणी:सूचना प्रविधि
खुला सामग्री

खुला सामग्री, खुला श्रोतसँग दाँजिएर श्रृजना गरिएको एउटा नयाँ शब्द हो, जसले कुनै प्रकारको श्रृजनात्मक सामग्रीलाई जनाउँछ जसको प्रतिलिपि बनाउन र परिवर्तन गर्न जोकोहीले पनि पाउँछ न कि कुनै सँस्था वा कम्पनीले मात्र। विकिपिडिया सबैभन्दा ठूलो खुला सामग्री हो।

बृहत् नेपाली शब्दकोषका अनुसार खुला शब्दका निम्नानुसार अर्थहरू हुन्छन्। १) बन्द नभएको, उघारो, उदाङ्ग २) नछोपिएको वा नढाकिएको (छाना, कौसी आदि) ३) बाधाव्यवधान वा रोकटोक केही नभएको ४)खुल्लमखुल्ला; खुलस्त भन्ने अर्थहरू हुन्छ।
सन्दर्भ सामग्री
बाह्य सूत्र

fr:Œuvre libre
सानो संसार

सानो संसार () आलोक नेम्वाङद्वारा निर्देशित सन् २००८ को नेपाली प्रेमप्रसङ्गयुक्त हास्य चलचित्र हो। चलचित्रमा विशाल स्टार कास्ट छ, जसमा नीर शाह र नयाँ कलाकार महेश शाक्य (लोकप्रिय कर्मा), जीवन लुइटेल र नम्रता श्रेष्ठ शामिल छन्। सानो संसार निर्देशक आलोक नेम्वाङद्वारा निर्देशित पहिलो चलचित्र र 'कागबेनी' पछि बनेको दोस्रो नेपाली एचडी चलचित्र हो। यो चलचित्र कोरियाली चलचित्र 'माई स्यासी गर्ल' र अङ्ग्रेजी भाषाको चलचित्र 'यु ह्याब गट मेल'बाट धेरै प्रभावित छ।
कलाकार

* कर्मा शाक्य: रवि
* जीवन लुइटेल: सिजा
* नम्रता श्रेष्ठ: ऋतु
* विनय श्रेष्ठ: सूरज
* नीर शाह: पुलिस अफसर
* अर्जुन श्रेष्ठ: डाक्टर चन्द्र थापा
* सुशीला रायमाझी‎: सरिता
साउन्डट्र्याक
स्वागत

सानो संसारले सकारात्मक समीक्षा प्राप्त गरेको थियो। काठमान्डू पोस्टले एकदम राम्रो रेटिङ्स दिएको थियो र यसलाई "सबै समय ढिशुम ढिशुम फाइट दृश्यहरू र नेपाली चलचित्रहरूका घिन्ताङ घिन्ताङ लयबद्ध गीतहरूबाट एक ठुलो राहत" भनेको थियो।

यस चलचित्रको म्युजिकल पक्षलाई पनि धेरै सराहना गरिएको थियो र सचिन सिंहद्वारा रचिएको र बाबु बोगटीले गाएका शीर्षक ट्र्याक युवाहरू माझ अत्यधिक लोकप्रिय भएको थियो।
यो पनि हेर्नुहोस्

* नेपाली चलचित्र
* नेपाली चलचित्रहरूको सूची
सन्दर्भ सामग्रीहरू
बाह्य कडीहरू

*
* सानो संसारको आधिकारिक वेबसाइट

श्रेणी:सन् २००८ का चलचित्रहरू
श्रेणी:नेपाली चलचित्रहरू
श्रेणी:नेपाली प्रेमप्रसङ्गयुक्त हास्य चलचित्रहरू
नम्रता श्रेष्ठ

नम्रता श्रेष्ठ नेपाली चलचित्र क्षेत्रकी एक चर्चित मोडल र अभिनेत्री हुन् । उनले सानो संसार, मेरो एउटा साथी छ, छड्के लगायतका चलचित्रमा अभिनय गरेकी छन् । उनी नेपाली चलचित्र जगतमा आउनु भन्दा पुर्व मोडलिङ तथा थिएटरमा लागेकी थिइन् ।
सुरुवाती जीवन
पेशागत जीवनी
मोडलिङ

नम्रता आफ्नो मोडलिङ जीवनमा विभिन्न पत्रिकाको मुख्य पृष्ठमा देखिएकी छिन् । नम्रता श्रेष्ठलाई नेपालको उत्कृष्ट ५ मोडेलमा द काठमाडौँ पोस्ट पत्रिकाले सन् २००५ फेब्रुअरी २१ मा घोषणा गरेको थियो । उनी नेपालको लोकप्रिय मनोरन्जक वेबसाइट साइबरसंसारमा पनि ठाउँ पाईसकेकी छिन् ।
चलचित्रहरू

उनका केही प्रमुख चलचित्रहरू निम्न छन् ।
सन्दर्भ सामग्रीहरू
यो पनि हेर्नुहोस्
बाह्य कडीहरू

श्रेणी:नेपाली अभिनेत्रीहरू
श्रेणी:जीवित मानिसहरू
श्रेणी:विकी विमिन एडिटाथन २०१६ मा बनाइएका वा सुधारिएका लेखहरू
श्रेणी:रङ्गकर्मी
श्रेणी:सन् १९८५ मा जन्म लिएका मानिसहरू
श्रेणी:कामना फिल्म अवार्ड विजेता
श्रेणी:सन् १९८५ मा जन्म
लोहोरुङ जाति

लोहोरुङ्= राईको विभिन्न थरहरू मध्धे एउटा थर लोहोरुङ्हो। यो थर भएका मानिसहरूको मुख्य थलो सङखुवासभा जिल्ला हो। तर हाल बसाइसराइका कारण यो जातिको बसोबास मोरङ, झापा, धनकुटा, इलाम, भारतको सिक्किम, आसाम, भुटान आदि स्थानतिर पनि लोहोरुङ्हरू पाइन्छ्न। लगभग ४०-७०हजार् जनसङ्ख्या भएको यो थरको मुख्य ब्यावसय खेतिपाति हो। यस थरमा पनि धेरै उपथर(पाछा)हरू छन् जस्तै-आङ्लालाम्सोङ्, द्रेम्लाम्सोङ्, सैसोङ्, देक्खिम, हेलुवालम्सोङ्, केत्रा, वाचीक्लासोङ्(पङ्मालाम्सोङ्), याङ्ख्रुङ्ग, बिवास, याङ्खेला, युम्पाङ, खिम्फुले, द्रीखिम्, मसिने, हाङ्खिम्(थप पछि)ईत्यादि छन्:यस् थरको आफ्नै भाषा छ जो नेवाहाङ् तथा याम्फु सङ्ग मिल्छ।
यो पनि हेर्नुहोस्

राई

श्रेणी:थरहरू
श्रेणी:जनजाति
गोवर्धन पूजा

गोवर्धन पूजा हिन्दुहरूको एउटा प्रमुख पर्व हो । हिन्दू पौराणिक कथन अणुसार गोवर्धन गोकुल नजीकै रहेको एक पर्वत हो । विश्वासानुसार कृष्ण भगवान गोकुलमा गोपालहरूसँग बस्दथे । गोपालहरू देवताका राजा इन्द्रको पूजा गर्ने गर्दथे तर इन्द्रवाट उनीहरूले केही पाउँदैन थिए । कृष्णले एकदिन गोकुलवासीहरूलाई केही नदिने इन्द्रको पूजा गर्नु भन्दा खनिज, घास, पानी, दाउरा इत्यादी दिने गोवर्धन पर्वतको पूजा गर्नु राम्रो हुने कुरा राख्छन् र सवैजना त्यसै गर्न राजी हुन्छन् । गोवर्धन पर्वतको पूजा हुन्छ । आफ्नो सट्टा गोवर्धन पर्वतलाई पूजा गरेकोले रिसाएका इन्द्रले गोकुलमा असिना र पानीको वृष्ठी गराउछन् र भगवान कृष्णले गोवर्धन पर्वतलाई हातले उचालेर सबै गोकुलवासीहरूलाई आश्रय दिन्छन् र अन्त्यमा आफ्नो हार मानि गल्तिको लागि कृष्ण समक्ष क्षमा माग्दछन् । भनिन्छ त्यसै समयदेखि गोवर्धन पूजाको आरम्भ भएको हो । संस्कृतमा गौ भनेको गाई हो । त्यसैले गोवर्धन, गोकुल, गोपाल यी शब्दहरूले त्यस बेलाको समाजमा गाईलाई दिइएको सम्मानलाई प्रष्ट्याउँछ । वास्तवमा गोवर्धन पूजको दिन तिहार (यम पञ्चक)को चौथो दिनमा पर्दछ र त्यसदिन घरघरमा गाईको गोवरले गोवर्धन पर्वतको प्रतिमा बनाई त्यसैको पूजा गरिन्छ । त्यसैदिन गोरूको पनि पूजा गरिन्छ । यो तिहारको तेस्रो/चौथो दिन यो चाड पर्दछ । यस पर्वलाई गोरु तिहार, हल तिहार वा गोवर्धन पूजा पनि भनिन्छ ।
यो पनि हेर्नुहोस्
सन्दर्भ सामग्री
बाह्य कडीहरू

* गोवर्धन परिक्रमा विवरण
* श्री कृष्णसँग जुडेको छ गोवर्धन पूजा (उत्सव)

श्रेणी:हिन्दू चाडपर्वहरू
मिस नेपाल

मिस नेपाल प्रतियोगिता वि.सं. २०५१ (सन् १९९४) देखि सञ्चालन हुँदै आएको सौन्दर्य प्रतियोगिता हो । उक्त सुन्दरी प्रतियोगिता सन् २००१ र सन् २००६ मा भने भएन । यो प्रतियोगिता काठमाडौँमा हुँदै आएको छ । वर्तमान २०२० की मिस नेपाल सुन्दरी नम्रता श्रेष्ठ हुन् ।
हालका बिजेताहरु

मिस नेपाल उपाधि बिजेता राष्ट्रको प्रतिनिधित्व गर्दै विश्व सुन्दरी प्रतियोगितामा भाग लिन्छन् ।
बिजेता चित्रदीर्घा


File:Rubi Rana 01.jpg|मिस नेपाल १९९४ रुबी राणा, वीरगञ्ज
File:Malvika_Subba_montage_photo.jpg|मिस नेपाल २००२ माल्भिका सुब्बा
File:Payal Shakya at Moi Hair Salon opening.jpg|मिस नेपाल २००४ पायल शाक्य
Miss Nepal 07 Sitashma Chand.jpg|मिस नेपाल २००७ सिताश्मा चन्द, ललितपुर
File:Malina Joshi 2014-03-19 17-14.jpeg|मिस नेपाल २०११ मलिना जोशी
File:Miss Nepal 2012.jpg|मिस नेपाल २०१२ सृष्टी श्रेष्ठ
File:Usha Khadgi For profile.JPG|मिस नेपाल २००० उषा खड्गी

सन्दर्भ सामग्री
यी पनि हेर्नुहोस

* विश्व सुन्दरी
* सौन्दर्य प्रतियोगिता
बाह्य कडीहरू

* मिस नेपालको वेबसाईट

श्रेणी:सौन्दर्य प्रतियोगिताहरू
श्रेणी:मिस नेपाल
श्रेणी:महिला
झरना बज्राचार्य

झरना बज्रचार्य नेपालकी एक चर्चित अभिनेत्री र मोडल हुन् । उनको जन्म १९८१ जुन १ तारिखमा भएको हो । उनलाई नेपालको एक चर्चित नायीकका रूपमा लिइन्छ । उनको पहिलो र सफल चलचित्र युग देखि युग सम्म हो । उनलाई नेपाली चलचित्र उद्योगमा व्यवसायिकता ल्याउनमा प्रमुख भुमिका रहेको व्यक्तिका रूपमा पनि लिइन्छ । उनी १६ वर्षको उमेरमै मिस नेपाल १९९७ भएकी थिइन ।
चलचित्र
ब्यक्तिगत जीवन

२०१५ को मार्चमा उनले राहुल अग्रवालसँग विवाह गरिन् ।
सुरुवाती जीवन
पेशागत जीवनी
अवार्ड
सन्दर्भ
बाह्य लिंक

श्रेणी:नेपाली अभिनेत्रीहरू
श्रेणी:मिस नेपाल विजेताहरू
श्रेणी:रङ्गकर्मी
श्रेणी:विकी विमिन एडिटाथन २०१६ मा बनाइएका वा सुधारिएका लेखहरू
श्रेणी:काठमाडौँ जिल्लाका मानिसहरू
श्रेणी:जीवित मानिसहरू
श्रेणी:सन् १९८१ मा जन्म
श्रेणी:विकिथन-४ मा बनाइएका वा सुधारिएका लेखहरू
राम थापा

राम थापा (वि सं २०१५ - २०६५) एक प्रसिद्ध लोकगायक तथा सङ्गीतकार हुन्।
जन्म

उनको जन्म वि सं २०१५ भदौ २ गते काठमाण्डूको कमलपोखरीमा भएको हो।
गीतहरू

उनका धेरै गीतहरूमध्ये 'कटर कटरमा, तिम्रो झिल्के ज्वाईँ आयो मोटरमा' तथा 'रेलै घुमेर, बैनीको गयो आधि उमेर'का लागि थापा प्रसिद्ध छन्। स्वर्गीय अरुण थापाले गाएको र उनले सङ्गीत भरेको प्रसिद्ध गीत 'ऋतुहरूमा तिमी" बीबीसीले सन २००३ मा गरेको विश्वव्यापी सर्वेक्षणमा ७औँ उत्कृष्ट गीतमा छनोट भएको थियो।
मृत्यु

उनको मृत्यु कलेजोको रोगका कारण काठमाण्डूको नर्भिक अस्पतालमा वि सं २०६५ मङ्सीर ५ गते भएको हो।
श्रोतहरू

श्रेणी:दोहोरी गायकहरू
श्रेणी:सन् १९५८ मा जन्म
श्रेणी:सन् २००८ मा मृत्यु
माइक्रोफोन

माइक्रोफोन(microphone) लाई छोटकरीमा माइक् पनि भनिन्छ। माइक्रोफोनको काम हाम्रो वरिपरि भएका ध्वनीहरूलाई विधुतिय सङ्केत (electric signal)मा परिर्वतन गर्नु हो। माइक र मानिसहरूको कानको सँग तुलना गर्दा सबै भन्दा मुख्य फरक कानले मास्किङ्ग (masking) गर्न सक्छ् तर माइकले गर्न सक्दैन। सजिलो अर्थमा भन्दा माइकले आफू वरिपरि भएका सबै ध्वनीहरूलाई टिप्छ। तर मनिसको कानले हामीलाई सुन्न् मन लागेको आवज मात्र masking अथवा छानेर सुन्न सक्छ।
माइक्रोफोनको प्रकर

माइक्रोफोन साधारनतय दुई प्रकारको हुन्छ।
* डायनामिक माइक्रोफोन(Dyanamic Mirophone)
* कन्डेनसर माइक्रोफोन(Condenser Mirophone)
केशर महल

वि.सं. १९५२ तिर वीर शमशेरद्वारा जीतशमशेरको लागि बनाइएको दरबारलाई चन्द्रशमशेरले विक्रम सम्वत् १९६५ सालमा किनी आफ्नो छोरा केशर शमशेरलाई दिएपछि उक्त दरबारको नाम केशरमहल रहन गयो।


नौ हेक्टर क्षेत्रफलभित्र बनेको उक्त दरबारको विशेषता भन्नु नै त्यहाँभित्रका विभिन्न जातका रुखविरुवा नै हुन्। ६ वटै ऋतुको लागि बस्न भनी बनाइएको केशरमहलको 'स्वप्नवाग' पनि त्यतिनै उल्लेखनीय छ। हाल अष्ट्रेलियन सरकारको सहयोगमा केशरमहलको 'स्वप्नवाग' संरक्षण गरिँदै आएको छ।
पुस्तकको सङ्कलन र अध्ययनका सौखिन केशरशमशेरले यूरोप, अमेरिका, रुस, चीन, जापान जस्ता मुलुकहरूको भ्रमणपछि पुस्तकहरू सङ्कलन गरी केशर पुस्तकालय निर्माण गराए। एसियाकै ठूलो निजी पुस्तकालय केशर पुस्तकालयमा करीब ३६ हजार जति पुस्तकहरू राखिएका थिए। केशरशमशेरकै इच्छानुसार उनको मृत्युपछि उनकी कान्छी विधवा कृष्णचन्द्रदेवी राणाले केशर पुस्तकालय नेपाल सरकारलाई २०२६ सालमा हस्तान्तरण गरेकी थिइन्।
हालको स्थिती

हाल केशरमहलको हाताभित्र शिक्षा तथा खेलकुद मन्त्रालय, केशर पुस्तकालय, समाज कल्याण परिषद्, मल्ल होटेल लगायत केही भागहरूमा केशरशमशेरकै सन्तानहरू रहेका छन्। केशर पुस्तकालय सरकारलाई हस्तान्तरण गर्दा दिएका विभिन्न पुस्तकहरू हाल त्यहाँ नभएकोले सम्बन्धित निकायको ध्यान त्यसतर्फ जानुपर्ने बताउँदै केशरशमशेरका छोरा लोकभक्त राणा पुस्तकालयका पुस्तकहरू जनताको सम्पत्ति भएकोले जनतालाई फर्काउनुपर्छ भन्नुहुन्छ।

यो पुस्तकालय स्थापनाको उद्देश्य भनेको विभिन्न शैक्षिक सामग्रीको सङ्कलन,संरक्षण र सम्वर्धन गरी सम्पूर्ण पाठकहरूलाई उपलव्ध सामग्री प्रयोगको अवसर प्रदान गर्नु हो ।
यो पनि हेर्नुहोस्

सन्दर्भ सामग्रीहरू
बबरमहल

बबरमहल लण्डनको बकिङघम दरबारको स्वरूपमा वि.सं. १९७० सालमा चन्द्र सम्शेरले आफ्नो छोरा बबरसम्शेर राणाको निम्ति बनाएका थिए। सात हेक्टर जग्गाभित्र रहेको उक्त दरबारको आन्तरिक साजसज्जामा बेलायती शैलीको प्रभाव परेको पाइन्छ ।

१९९० सालको भूकम्पपछि १९९१मा त्यस दरबारको जीर्णोद्धार गरियो । त्यहाँ हाल सडक विभाग रहेको छ । यस दरबारको जग्गाभित्र अहिले महालेखा परीक्षकको कार्यालय, भवन विभाग आदि सरकारी कार्यालयहरू रहेका छन् भने दरबारको क्षेत्रफलको केही अंशमा बबरशमशेरकै सन्तानहरूको स्वामित्व रहेको छ ।

बबरमहलको हालको नाजुक स्थितिप्रति चिन्तित हुँदै बबरशमशेरकै नाति जितु राणा आफू जन्मेको दरबारको त्यस्तो दुःखलाग्दो हालतले गर्दा नै बबरमहलकै ढाँचा र स्वरूपको अनुसरण गरी बबरमहल रिभिजिटेडको निर्माण गरेको बताउँछन् ।
इतिहास
सन्दर्भ सामग्रीहरू
बाह्य कडीहरू
यो पनि हेर्नुहोस्

श्रेणी:काठमाडौँका दरबारहरू
ज्वरो

ज्वरो मानव शरीर को एक प्रतिकारात्मक आत्मरक्षक प्रक्रिया हो। ज्वरो मा मानव शरीर को ताप बढ्ने गर्दछ। मानव शरीरको ताप सञ्चालन एक प्रणालीद्वारा हुन्छ। सो प्रणाली द्वारा तापक्रम बढाउने निर्णय गरिए पछि ज्वरो आउने गर्दछ। सामान्यतया शरीरको तापक्रम ९८.६ डिग्री फरेनहाइट (३७ डिग्री सेल्सियस) भन्दा माथि भएको अवस्थालाई ज्वरो मानिन्छ । १०४ डिग्री फरेनहाइट (४० डिग्री सेल्सियस)भन्दा माथी शरीर को तापक्रम पुग्नु खतराजनक मानिन्छ । ज्वरो आउनु शरीर मा इन्फेक्सन भएको पहिचान हो। भाइरस ब्याक्टेरिया जस्ता सूक्ष्म कीटाणु को संक्रमण का कारण वा शरीर मा ठूलै चोटपटक लाग्दा ज्वरो आउँछ।
ज्वरोका प्रकार

तापक्रम को भिन्नता अनुसार ज्वरो लाई यस प्रकार विभाजन गर्न सकिन्छ-
*कन्टिन्युअस
*इन्टरमिटेन्ट
*रेमिटेन्ट


श्रेणी:रोगका लक्षण
श्रेणी:रोग
रक्त अल्पता

रक्त अल्पता एक प्रकारको रोगको लक्षण हो। यो लक्षणमा रगतद्वारा अक्सिजन बोक्न सक्ने क्षमतामा ह्रास हुन्दछ।
विभाजन

यो लक्षणलाई विभिन्न किसिमले विभाजन गर्न सकिन्छ। तर अस्पतालमा सबैभन्दा धेरै काम लाग्ने विभाजन यस प्रकार छ-
*माइक्रोसाइटिक
*म्याक्रोसाइटिक
*नर्मोसाइटिक
*हाइपोक्रोमिक

रक्त अल्पता (रक्त+अल्पता),को साधारण मतलब रक्त (खून)को कमी छ। यो रातो रक्त कोशिकामा पाइने एक पदार्थ (कण) रूधिर वर्णिका यानि हीमोग्लोबिनको संख्यामा कमी आने देखि हुन्छ। हीमोग्लोबिनको अणुमा अनचाहे परिवर्तन आने भन्दा पनि रक्ताल्पताको लक्षण प्रकट हुन्छन्। हीमोग्लोबिन पुरा शरीरमा ओक्सीजनको प्रवाहित गर्दछ, र यसको संख्यामा कमी आने देखि शरीरमा ओक्सीजनको आपूर्तिमा पनि कमी आउँछ जसको कारण व्यक्ति थकान बढी कमजोरी महसूस गर्न सक्छ।
कारण

* शरीर द्वारा फलाम र अन्य आहारको उपयोगमा समस्या।
* लौहतत्व युक्त भोजनको अपर्याप्त सेवन।
* मुख, आहार-नाल, आमाशय या आंतोंमा रक्तस्राव।
* योनिक रक्तस्राव या भारी मासिक स्राव।
* एक वर्षले कम आयुको शिशुहरू द्वारा गाई या बाख्राको दूधको सेवन।
* शिशुहरूको दिये जाने वाला खाद्य अनुकल्पमा लौहतत्वको कमी।
लक्षण

* थकान या कमजोरी अनुभव गर्नु।
* छाला, होठ, मसूडों, आँखाहरू, नङ र हथेलियहरूको पँहेलो हुनु ।
* स्पष्ट सोच्दा अप्ठ्यारो या भ्रम अनुभव गर्नु।
* रिङ्गटा लाग्नु या बेहोश हुनु ।
* स्याँ स्याँ हुनु वा छाती दुख्नु ।
* मुटुको धडकनहरू तिब्र हुनु ।
* बच्चाहरूको सुस्त विकास।
उपचार तथा देखभाल

* चिकित्सकको सल्लाह अनुसार आफ्नो भोजनमा विशेष ध्यान दिन।
* हरियो पत्तेदार सब्जियों, अंडों, रातो मासु, फल, दुग्ध-उत्पादन, मेवों, फलियों र माछाको आफ्नो भोजनमा शामिल गर्न।
* चिकित्सकको सल्लाह अनुसार कुनै लौह-पूरक (आयरन सप्लीमेंट) लेना।
* प्रतिदिन ६-८ ग्लास तरल पदार्थ लेना।
* कम भएको लौहतत्व र रक्तको पूर्तिको लागि रक्ताधान करवाना।

यदि तपाईँलाई खडे होते नै चक्कर आउछन् या तपाईँ हांफने लाग्छन त तुरुन्त आफ्नो डाक्टरले संपर्क साधे।
यो पनि हेर्नुहोस्

अवर्धनात्मक रक्त अल्पता
सन्दर्भ सामग्री
बाह्य सूत्र
External links

*National Anemia Action Council (USA)

श्रेणी:रोगका लक्षण
श्रेणी:रोग
श्रेणी:जनस्वास्थ्य